CELEX: 62011CN0498
Language: da
Date: 2011-09-27 00:00:00
Title: Sag C-498/11 P: Appel iværksat den 27. september 2011 af Toshiba Corp. til prøvelse af dom afsagt af Retten (Anden Afdeling) den 12. juli 2011 i sag T-113/07, Toshiba Corp. mod Europa-Kommissionen

26.11.2011   
            
            
               DA
            
            
               Den Europæiske Unions Tidende
            
            
               C 347/18
            
         Appel iværksat den 27. september 2011 af Toshiba Corp. til prøvelse af dom afsagt af Retten (Anden Afdeling) den 12. juli 2011 i sag T-113/07, Toshiba Corp. mod Europa-Kommissionen
   (Sag C-498/11 P)
   2011/C 347/28
   Processprog: engelsk
   
      Parter
   
   
      Appellant: Toshiba Corp. (ved solicitor J.F. MacLennan, Rechtanwalt A. Schulz, solicitor A. Dawes og dikigoros S. Sakellariou)
   
      Den anden part i appelsagen: Europa-Kommissionen
   
      Appellantens påstande
   
   Appellanten har nedlagt følgende påstande:
   
               —
            
            
               Ophævelse af den appellerede dom for så vidt som den ikke tog Toshibas påstand til følge om annullation af beslutningens artikel 1, og annullation af den omtvistede beslutning.
            
         
               —
            
            
               Subsidiært hjemvises sagen til Retten med henblik på, at denne træffer afgørelse i overensstemmelse med Domstolens dom.
            
         
               —
            
            
               Under alle omstændigheder tilkendes Toshiba sagsomkostningerne, herunder omkostningerne i forbindelse med sagen for Retten.
            
         
      Anbringender og væsentligste argumenter
   
   Appellanten gør gældende, at Retten begik flere retlige fejl, da den ikke tog appellantens påstand til følge om annullation af beslutningens artikel 1:
   
               a)
            
            
               Retten begik en retlig fejl, for så vidt som den konkluderede, at de af ABB fremlagte vidneserklæringer kunne bevise tilstedeværelsen af en fælles forståelse.
            
         
               b)
            
            
               Retten begik en retlig fejl, for så vidt som den konkluderede, at der forelå såvel bekræftende beviser som indirekte beviser for en fælles forståelse.
            
         
               c)
            
            
               Retten begik en retlig fejl ved at antage, at Toshiba deltog i en såvel enkelt som vedvarende overtrædelse.
            
         
               d)
            
            
               Retten begik en retlig fejl ved at antage, at Toshiba's ret til forsvar ikke er blevet tilsidesat ved udeladelsen af adskillige vidneserklæringer, som beviser selskabets uskyld.